**Michael Moffat (talaffuzi: *Maykl Moffat*)** (1985-yil 15-fevralda tugʻilgan) — shotlandiyalik futbolchi. Michael Moffat „Ayr United" futbol klubida hujumchi sifatida oʻynaydi.

Faoliyati
---------

### Girvan va Ayr United

Michael Moffat „Girvan" futbol klubida oʻzining futbolchilik faoliyatini boshlagan.U klub safida oltita mavsum oʻtkazgan. Shundan soʻng, Moffat 2011-yilning yanvar oyida „Ayr United" futbol klubi bilan shartnoma imzolagan. Moffat „Ayr United" futbol klubidagi birinchi mavsumida oʻn bitta gol urishga muvaffaq boʻlgan. „Ayr United" futbol klubi esa „Brechin City" futbol klubi ustidan qozonilgan gʻalaba uchrashuvidan soʻng, Birinchi divizionga koʻtarilgan. Keyingi mavsumda Michael Moffat klub safida Birinchi diviziondagi barcha oʻyinlarda jami 7 ta gol urgan. 2011—2012-yilgi mavsumda Michael Moffat „Ayr United" futbol klubi safida koʻpgina uchrashuvlarda maydonga tushgan. Shu jumladan, Hampden Parkda Liga kubogi doirasidagi mahalliy raqib „Kilmarnock" futbol klubiga yarim final uchrashuvida Michael Moffat „Ayr" klubi uchun maydonga tushgan. 2012-yil iyun oyida Michael Moffat klub bosh murabbiyi Mark Roberts bilan yangi shartnoma imzolagan. Ammo bu mavsumda klub Ikkinchi divizionga tushib ketgan. Klub uchun omadsiz kelgan mavsum Michael Moffat uchun omadli kelgan.U mavsumda oʻzining ajoyib gollari bilan muxlislar eʼtiborini tortgan. Michael Moffat mavsumni liganing eng yaxshi toʻpurari sifatida yakunlagan.

### Dunfermline Athletic

2013—2014-yilgi taʼsirli mavsumdan soʻng, (Michael Moffat mavsumni liganing eng yaxshi toʻpurari sifatida yakunlanganidan soʻng) Michael Moffat Birinchi liga vakili „Dunfermline Athletic" futbol klubi bilan shartnoma imzolagan. Michael Moffat „Dunfermline Athletic" futbol klubi safidagi ilk oʻyinini „Annan Athletic" futbol klubiga qarshi uchrashuvda oʻtkazgan. Moffatning klub safidagi ilk goli ham Shotlandiya Liga kubogi doirasidagi „Annan Athletic" futbol klubiga qarshi kechgan uchrashuvda kiritilgan. Biroq, Michael Moffat „Dunfermline Athletic" futbol klubi safidagi birinchi mavsum oʻyinlarida „Girvan" va „Ayr United" futbol klublaridagi gollarga boy boʻlgan oʻyinini takrorlay olmagan. Michael Moffat 2014—2015-yilgi mavsumda „Dunfermline Athletic" futbol klubi safidagi barcha musobaqalarda atigi oltita gol urishga muvaffaq boʻlgan. Michael Moffatning klubdagi ikkinchi mavsumi yaxshi boshlangan. Hujumchi oʻzining dastlabki oʻn ikkita raqobatbardosh oʻyinida oldingi mavsumdagi koʻrsatkichidan oshib ketgan. Ushbu gollardan uchtasi „Brechin City", „Cowdenbeath" va „Peterhead" futbol klublariga qarshi ketma-ket liga oʻyinlarida urilgan. Shu bilan birga Michael Moffat Shotlandiya challenge kubogi doirasida „Forfar Athletic" futbol klubiga qarshi uchrashuvda dubl qayd etgan.

### Ayr United klubiga qaytish

Uch mavsum safarda boʻlganidan soʻng, Michael Moffat 2017-yil 23-mayda „Ayr United" futbol klubi safiga qaytib, klub bilan ikki yillik shartnoma imzolagan.

Faoliyat statistikasi
---------------------

*2019-yil 11-may holatiga ko'ra;*

| Klub | Mavsum | Liga | Milliy kubok | Liga kubogi | Boshqa | Jami |
| --- | --- | --- | --- | --- | --- | --- |
| Diviziya | Oʻyinlar | Gollar | Oʻyinlar | Gollar | Oʻyinlar | Gollar | Oʻyinlar | Gollar | Oʻyinlar | Gollar |
| Girvan | 2009—2010 | Shotlandiya Super ligasi | 33 | 21 | 2 | 1 | 0 | 0 | 0 | 0 | 35 | 22 |
| 2010—2011 | 20 | 19 | 3 | 3 | 0 | 0 | 0 | 0 | 23 | 22 |
| Jami | 53 | 40 | 5 | 4 | 0 | 0 | 0 | 0 | 58 | 44 |
| Ayr United | 2010—2011 | Shotlandiya Ikkinchi divizioni | 22 | 7 | 0 | 0 | 0 | 0 | 4 | 4 | 26 | 11 |
| 2011—2012 | Shotlandiya Birinchi divizioni | 36 | 9 | 5 | 0 | 5 | 0 | 5 | 0 | 51 | 9 |
| 2012—2013 | Shotlandiya Ikkinchi divizioni | 34 | 16 | 2 | 2 | 2 | 3 | 1 | 0 | 39 | 21 |
| 2013—2014 | Shotlandiya Birinchi ligasi | 32 | 26 | 3 | 0 | 1 | 0 | 4 | 1 | 40 | 27 |
| Jami | 124 | 57 | 10 | 2 | 8 | 3 | 14 | 5 | 156 | 67 |
| Dunfermline Athletic | 2014—2015 | Shotlandiya Birinchi ligasi | 34 | 5 | 3 | 0 | 2 | 1 | 2 | 0 | 41 | 6 |
| 2015—2016 | 34 | 12 | 3 | 0 | 3 | 0 | 3 | 3 | 43 | 15 |
| 2016—2017 | Shotlandiya chempionati | 29 | 4 | 4 | 0 | 4 | 2 | 1 | 0 | 38 | 6 |
| Jami | 97 | 21 | 10 | 0 | 9 | 3 | 6 | 3 | 122 | 27 |
| Ayr United | 2017—2018 | Shotlandiya Birinchi ligasi | 35 | 11 | 3 | 0 | 5 | 2 | 2 | 0 | 36 | 13 |
| 2018—2019 | Shotlandiya chempionati | 34 | 5 | 2 | 1 | 6 | 4 | 2 | 0 | 44 | 10 |
| Jami | 69 | 16 | 5 | 1 | 11 | 6 | 4 | 0 | 89 | 23 |
| Jami | 343 | 134 | 30 | 7 | 28 | 12 | 24 | 8 | 425 | 161 |

Manbalar
--------

1. ↑  „Michael Moffat joins Ayr United".  Girvan F.C. (10-yanvar 2011-yil). 25-aprel 2012-yilda asl nusxadan arxivlandi. Qaraldi: 10-yanvar 2011-yil.
2. ↑  *Wilson.* „Ayr United sign Girvan striker Michael Moffat". *Ayrshire Post*.  Scottish & Universal Newspapers Limited (14-yanvar 2011-yil). Qaraldi: 28-sentabr 2013-yil.
3. ↑  „Brechin City vs. Ayr United Match Report".  Ayr United F.C. (23-may 2011-yil). 19-aprel 2013-yilda asl nusxadan arxivlandi. Qaraldi: 3-iyun 2012-yil.
4. ↑  „Michael Moffat: Player Details".  Ayr United F.C. (3-iyun 2012-yil). 5-dekabr 2012-yilda asl nusxadan arxivlandi. Qaraldi: 3-iyun 2012-yil.
5. ↑  „New Signing". *dafc*.  dafc.co.uk (27-may 2014-yil). Qaraldi: 15-fevral 2015-yil.
6. ↑  „Dunfermline 5 Annan Athletic 1".  Dunfermline Athletic F.C. (2-avgust 2014-yil). Qaraldi: 20-may 2019-yil.
7. ↑  „Return of the Moff".  Ayr United F.C. (23-may 2017-yil). 6-iyun 2017-yilda asl nusxadan arxivlandi. Qaraldi: 23-may 2017-yil.